På 1980-tallet utviklet Maartmann-Moe det elektroniske journalsystemet Helsedata for legekontor basert på operativsystemet UNIX, en integrert relasjonsdatabase og et tekstbehandlingssystem. Markedet valgte DOS. Han laget også Universalblankett for helsetjenesten (UBH) som erstattet de aller fleste fortrykte blanketter i helse- og trygdetjenestene. Maartmann-Moe bidro med sin fagkompetanse i mange prosjekt for elektronisk meldingsutveksling i helse- og trygdesystemet.